Rahile Dawut

Rahile Dawut (født 20. mai 1966) er en kinesisk etnograf, tilhørende minoriteten Uighurer. Hun er kjent for sin kunnskap om Uighurenes tradisjoner, folkeminne. Hun er professor ved universitetet i Xinjiang, hvor hun grunnla forskningssenteret for minoriteters tradisjoner. Hun forsvant under en reise til Beijing i 2017, og det har senere blitt kjent at hun har blitt dømt til livsvarig fengsel for «å sette statens sikkerhet i fare». USAs utenriksdepartement har fordømt fengslingen av Rahile Dawut.

Liv og virke 

Rahile Dawuts bakgrunn er den kinesiske etniske minoriteten Uighurer, fra regionen Xinjiang. Hun var tidligere medlem av Kinas kommunistparti, i over 30 år. Før hun forsvant underviste hun ved universitetet i Xinjiang, der grunnla hun forskningssenteret for minoriteters folklore i 2007, og var senterets direktør. Rahile har publisert et antall artikler og bøker, og har også gitt forelesninger ved utenlandske universiteter, blant de Harvard University og University of Cambridge.

I desember 2017 fortalte Rahile en slektning om hennes planer for reise fra Ürümqi til Beijing, etter det har familie og venner ikke hatt kontakt med henne. Rahiles familie og venner meldte fra om hennes forsvinning i august 2018. Ved utgangen av 2018 ble det kjent at hun var tatt hånd om av myndighetene i Kina. Representanter for myndighetene i Kina har ikke offentlig gitt informasjon om hva som har skjedd med Rahile. I september 2023 meldte Dui Hua stiftelsen av hun hadde blitt dømt til livsvarig fengsel for «å sette statens sikkerhet i fare».

Ifølge en artikkel i den amerikanske avisen The New York Times var Rahile en av en rekke prominente intellektuelle som ble rammet som et ledd i Kinas kampanje for å viske ut Uighurenes identitet.

Den hemmelige rettssaken mot Rahile begynte i desember 2018 i en domstol i Xinjiang, hvor hun ble funnet skyldig i «å sette statens sikkerhet i fare». Hun ble visstnok gitt livsvarig fengselsstraff da hun tapte en appell mot anklagene i september 2023. Talsperson Mao Ning i Folkerepublikken Kinas utenriksministerium uttalte at hun ikke hadde noen informasjon om saken. USAs utenriksdepartement har fordømt fengslingen av Rahile Dawut, og knyttet den til den kinesiske statens overgrep mot den Uighurske minoriteten.

Utmerkelser 
Rahile ble tildelt utmerkelsen the Courage to Think i 2020 av Scholars at Risk. Utmerkelsen ble mottatt av hennes datter Akida Pulat, på hennes vegne.

Se også 

 Ilham Tohti

Referanser

Kilder 

 «China’s persecution of Uyghurs extends to those it once favoured», fra avisen The Economist, 28. september 2023

Eksterne lenker 

 «Star Uyghur Scholar Who Vanished Was Sentenced to Life in China», fra avisen The New York Times, 24. september 2023

Politiske fanger etter nasjonalitet
Kinesiske etnologer
Kinesiske antropologer